มันนี่ทูเดย์
กรุงศรีออโต้จัดหนักแคมเปญปลายปี
30 ก.ย. 2558

กรุงศรีออโต้จัดหนักแคมเปญปลายปี
กรุงศรี ออโต้ เปิดตัวแคมเปญ “คาร์ ฟอร์ แคช เซฟตัวเซฟตังค์” สำหรับลูกค้าที่สมัครสินเชื่อเพื่อคนมีรถ “คาร์ ฟอร์ แคช” เลือกรับโปรโมชั่นที่เหมาะสมกับความต้องการ 2 ต่อ ต่อที่ 1 ฟรี! ประกันอุบัติเหตุ ทุนประกันสูงสุด 3 แสนบาท ต่อที่ 2 เลือกรับส่วนลดอัตราดอกเบี้ย 0.20 บาท/ปี หรือฟรี! ค่าธรรมเนียมการทำสัญญา มูลค่า 2,000 บาท เมื่อสินเชื่อได้รับการอนุมัติและเป็นเลขที่สัญญาเรียบร้อยแล้ว เริ่มตั้งแต่วันนี้-30 พ.ย.นี้ 
ธสน.สนับสนุนผู้ส่งออกสู้ตลาดโลก
นายสุธนัย ประเสริฐสรรพ์ รักษาการกรรมการผู้จัดการ ธนาคารเพื่อการส่งออกและนำเข้าแห่งประเทศไทย (ธสน.) เปิดเผยว่า ท่ามกลางภาวะเศรษฐกิจโลกที่ผันผวน ผู้ส่งออกไทยต้องเผชิญหลายปัจจัยที่ควบคุมไม่ได้ ธสน.พร้อมให้บริการทางการเงินเพื่อช่วยผู้ส่งออกไทยรับมือกับความเสี่ยงทางการค้าและการลงทุน ทั้งการให้ความสนับสนุนให้ผู้ส่งออกไทยเดินเกมรุกเพื่อความสำเร็จในระยะยาว เร่งพัฒนาเทคโนโลยีและกระบวนการผลิตเพื่อเพิ่มมูลค่าสินค้า ออกแบบและผลิตสินค้าใหม่ๆ รวมทั้งจะสนับสนุนสินเชื่อเพื่อเสริมสภาพคล่องทางธุรกิจให้แก่ผู้ประกอบการไทย ตั้งแต่เริ่มต้นธุรกิจส่งออก ค้าชายแดน ขยาย-ย้ายฐานการผลิตไปประเทศอื่นๆ ในอาเซียน เข้าไปลงทุนในเขตเศรษฐกิจพิเศษ นิคมอุตสาหกรรม จังหวัดชายแดน ลงทุนด้านวิจัยพัฒนาและนวัตกรรม รวมถึงแพ็กเกจทางการเงินสนับสนุนการค้าในอาเซียน